สหประชาชาติ ปรับเปลี่ยนกฏเกณฑ์ การรื้อทำลาย และการหมุนเวียนนำชิ้นส่วนเของเรือเดินสมุทรเก่าๆ มาใช้
เวลานี้องค์กรดูแลตรวจสอบทางทะเลของสหประชาชาติ กำลังปรับเปลี่ยนกฎเกณฑ์ในการรื้อทำลาย และการหมุนเวียนนำชิ้นส่วนของเรือเดินสมุทรเก่าๆ กลับ
ที่ผ่านมานั้น วิธีที่ง่าย และเสียค่าใช้จ่ายน้อยที่สุดในการรื้อทำลายเรือเดินสมุทรที่เก่าแล้วก็คือการนำเรือลำนั้นมาเกยตื้นตามชายหาดจากนั้นจึงให้คนงานเข้าไปรื้อแผ่นเหล็กและวัสดุอื่นๆ ทำให้เป็นชิ้นเล็กชิ้นน้อย แล้วนำไปขายเป็นขยะหรือของเก่าวิธีนี้นิยมใช้กันมากในประเทศแถบเอเชียใต้ เช่น อินเดีย บังกลาเทศ ปากีสถาน และกำลังเริ่มใช้กันในประเทศจีนและตุรกีซึ่งผู้เชี่ยวชาญหลายคนบอกว่าวิธีนี้เป็นวิธีที่ส่งผลร้ายต่อสิ่งแวดล้อมและชีวิตของผู้ที่เข้าไปรื้อทำลายเรือลำนั้น คุณ Rizwana Hasan ทนายความ และที่ปรึกษาของสมาคมทนายความด้านสิ่งแวดล้อมบังกลาเทศระบุว่าการนำเรือเก่ามาเกยตื้นส่งผลให้แนวชายฝั่งปนเปื้อนด้วยขยะเป็นพิษคนงานที่เข้าไปรื้อเรือเก่าหลายคนเสียชีวิตหรือได้รับบาดเจ็บ ซึ่งคุณ Hasan เรียกวิธีการแบบนี้ว่า วิกฤตของการบริหารจัดการแบบผิดๆ นักกฎหมายผู้นี้บอกว่า เป็นความผิดของเจ้าของเรือที่ยังคงปล่อยให้การกระทำที่น่าประณามเช่นนี้เกิดขึ้นภายใต้คำว่าผลประโยชน์หรือผลกำไรเท่านั้น เมื่อวันศุกร์ที่แล้ว ตัวแทนจาก 63ประเทศซึ่งร่วมประชุมในฮ่องกง มีมติรับรองกฎเกณฑ์ระหว่างประเทศแบบใหม่ ที่จะใช้ควบคุมอุตสาหกรรมการรื้อทำลายและการหมุนเวียนนำชิ้นส่วนของเรือเดินสมุทรเก่าๆ กลับมาใช้ใหม่โดยจะควบคุมตั้งแต่การสร้างเรือ การจำกัดปริมาณการใช้วัสดุที่เป็นอันตรายและให้เรือต่างๆ ลงบันทึกการใช้วัสดุอันตรายในการซ่อมบำรุงอย่างสม่ำเสมอ ตลอดจนนกำหนดมาตรฐานของการรื้อทำลายเรือเดินสมุทรเช่น ให้เป็นไปตามมาตรฐานด้านสิ่งแวดล้อม เป็นต้นโดยข้อตกลงใหม่กำหนดให้คนงานที่เข้าไปทำการรื้อทำลายเรือ ต้องสวมชุดและหน้ากากป้องกันและกำหนดให้มีการกำจัดขยะที่เป็นพิษ รวมทั้งเตรียมมาตรการรับมือภาวะฉุกเฉินด้วย อย่างไรก็ตาม คุณ Jim Puckett ผอ.บริหารขององค์กร BaselAction Network ในสหรัฐ ให้ความเห็นว่า ข้อตกลงนี้คือความล้มเหลวเพราะไม่มีการกำหนดให้คนงานต้องผ่านการฝึกอบรมพิเศษเพื่อแยกขยะอันตรายและไม่มีข้อกำหนดห้ามเรือเก่าเกยตื้นแต่อย่างใด ดังนั้นสิ่งที่องค์กรด้านสิ่งแวดล้อมต่างๆ พยายามกระทำในเวลานี้ก็คือ การกดดันให้บริษัทเรือขนส่งต่างๆรวมทั้งบริษัทใหญ่ๆ ที่เป็นลูกค้าของบริษัทขนส่งเหล่านั้นไม่ยอมรับกับวิธีการนำเรือเก่ามาเกยตื้นเพื่อรื้อทำลาย ประเมินว่าในแต่ละปี มีเรือเก่าที่ชำรุดเสียหายราว 1พันลำทั่วโลก และในภาวะเศรษฐกิจโลกถดถอยเช่นนี้ คาดว่าจะมีเรือที่รอการซ่อมแซมหรือรื้อทำลายมากขึ้นเนื่องจากมีสินค้าให้ขนส่งน้อยลงนั่นเอง